《夜行船·曲水溅裙三》
宋代·王嵎

曲水溅裙三月二。马如龙、钿车如水。风飏游丝，日烘晴昼，人共海棠俱醉。客里光阴难可意。扫芳尘、旧游谁记。午梦醒来，小窗人静，春在卖花声里。

作者简介：[约公元一一八九年前后在世]字季夷，号贵英，北海人。生卒年均不详，约宋孝宗淳熙末前后在世。寓居吴兴，陆游与之厚善。工诗词，有北海集二卷，《文献通考》传于世。